CELEX: C2006/048/79
Language: hu
Date: 2006-02-25 00:00:00
Title: T-448/05. sz. ügy:  2005. december 16–án  benyújtott kereset – Oxley Threads kontra Bizottság

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/42
            
         2005. december 16–án benyújtott kereset – Oxley Threads kontra Bizottság
   (T-448/05. sz. ügy)
   (2006/C 48/79)
   Az eljárás nyelve: angol
   Felek
   
      Felperes: Oxley Threads Ltd (Ashton-Under-Lyne, Egyesült Királyság) (képviselők: G. Peretz, barrister, M. Rees, K. Vernon, solicitor)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a Bizottság által az EK 81. cikk és az EGT 53. cikk szerinti eljárásban, a COMP/F-1/38.337. sz. „PO/Thread” ügyben 2005. szeptember 14-én hozott határozat 2 (b) pontját, amennyiben az a felperesre 1.271 millió euró bírságot szab ki vagy másodlagosan, csökkentse a bírság összegét;
            
         
               —
            
            
               az Elsőfokú Bíróság kötelezze a Bizottságot a költségek viselésére.
            
         Jogalapok és fontosabb érvek
   A megtámadott határozatban a Bizottság megállapította, hogy a felperes – más vállalkozásokkal együttesen – az EGT-ben a gépjárművekben használt ipari cérna piacát érintő megállapodásokban és összehangolt magatartásban való részvételével megsértette az EK 81. cikket és az EGT 53. cikket. Ennek eredményeképpen 1.271 millió euró összegű bírságot rótt ki a felperesre.
   A megtámadott határozat megsemmisítése iránti keresete alátámasztására a felperes elsőként előadja, hogy a Bizottság megsértette az egyenlő bánásmód és az arányosság elvét, valamint a saját iránymutatásait azzal, hogy a bírság alapösszegének megállapításánál nem vette figyelembe azt, hogy a felperes kis- és középvállalkozás, és bármely mutató alapján, sokkal kisebb, mint a többi résztvevő. A felperes szerint a Bizottság ugyanazt az alapösszeget állapította meg rá nézve, mint két másik, nála a teljes forgalom tekintetében 71-szer nagyobb résztvevő esetében. Ugyanebben a tekintetben, a felperes előadja, hogy a Bizottság elmulasztotta figyelembe venni azt, hogy a bírság rá nézve súlyosan aránytalan hatással jár, továbbá azt a tényt, hogy a jogsértések idején éppen, hogy csak elkezdett a gépjárművekben használt ipari cérna vevő részére történő szállításában jelentős piaci résztvevővé válni az Egyesült Királyság területén kívül az EGT-ben,. Végül, a felperes előadja, hogy a Bizottság által tett megállapítások és feltárt bizonyítékok alapján, a kartellben való részvételének kisebb jelentősége és a versenyre gyakorolt hatása volt, mint a többi érintett vállalkozásénak, különösen a másik két azon vállalkozásnak, amelyek esetében azonos alapösszeg került megállapításra.
   A felperes előadja továbbá, hogy a Bizottság megsértette az indokolási kötelezettségét a megfelelő alapösszeg megállapításának indokai vonatkozásában, megsértette a saját iránymutatásait és nyilvánvaló mérlegelési hibát vétett azzal, hogy nem vette kellően figyelembe a felperes együttműködésének mértékét, valamint megsértette a saját iránymutatásait, az egyenlő bánásmód elvét és nyilvánvaló mérlegelési hibát vétett azzal, hogy a kérdéses kartellt „nagyon súlyos” jogsértésnek minősítette.